Diari Oficial de la Generalitat Valenciana


Sumari del DOGV 4750, del 11-05-2004 (2004/4112)

ORDE de 12 d'abril de 2004, per la qual s'aprova i publica la relació definitiva d'aspirants que han superat les proves selectives per a ingrés en el cos d'auxiliars de l'administració de justícia, torn promoció interna, convocades per Orde de 27 maig de 2003 (BOE de 5 de juny).
---------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   4750

Data del DOGV
:   11-05-2004

Secció del DOGV
:   II. AUTORITATS I PERSONAL - B) OFERTES D'OCUPACIÓ PÚBLICA, OPOSICIONS I CONCURSOS

Número del document
:   2004/4112


Organisme emissor
:   Ministeri de Justícia

Tipus de document
:   Ordre

ORDE de 12 d'abril de 2004, per la qual s'aprova i publica la relació definitiva d'aspirants que han superat les proves selectives per a ingrés en el cos d'auxiliars de l'administració de justícia, torn promoció interna, convocades per Orde de 27 maig de 2003 (BOE de 5 de juny). [2004/X4112]
  
De conformitat amb el que establixen la base 2.8.1 i següents de l'Orde de 27 de maig de 2003 (Boletín Oficial del Estado de 5 de juny), per la qual es convocaven proves selectives per a ingrés en el cos d'auxiliars de l'administració de justícia, una vegada vistes i resoltes les al·legacions dels aspirants i tramesa pel Tribunal Qualificador la proposta definitiva d'aspirants que han superat les proves selectives,
  
Este Ministeri acorda:
  
Primer
  
Aprovar la proposta definitiva d'aspirants que han superat les proves selectives en cada àmbit territorial i que figuren en l'annex d'esta orde.
  
Segon
  
D'acord amb el que establix la disposició transitòria sisena, paràgraf tercer de la Llei Orgànica 19/2003, de 23 de desembre, de modificació de la Llei Orgànica 6/1985, de l'1 de juliol, del Poder Judicial, el tenor liberal de la qual és el següent: ?Els aspirants que adquirisquen la condició de funcionari en els processos selectius a què es referix el paràgraf anterior, passaran a integrar-se en el cos o escala que corresponga, dels que s'establixen en esta Llei, de conformitat amb la titulació exigida per a participar-hi?, i a tals efectes, els aspirants que figuren en l'annex d'esta orde hauran de trametre el títol de batxiller o equivalent, cas d'estar-ne en possessió, a efectes de ser nomenat funcionaris del cos o de l'escala de tramitació processal i administrativa, a què es referix l'article 475 de la Llei Orgànica 19/2003.
  
Tercer
  
Contra la present orde, que posa fi a la via administrativa, podrà interposar-se recurs potestatiu de reposició en el termini d'un mes o contenciós administratiu davant l'òrgan jurisdiccional competent en el termini de dos mesos. El termini es comptarà a partir de l'endemà de la publicació en el Boletín Oficial del Estado de la present resolució.
  
Madrid, 12 d'abril de 2004.- El director general de Relacions amb l'Administració de Justícia (p.d., O. JUS 1.825/2003, de 26 de juny): Carlos Lesmes Serrano.